Diari Oficial de la Generalitat Valenciana


Sumari del DOGV 9969, del 30-10-2024 (2024/11072)

RESOLUCIÓ de 28 d’octubre de 2024, per la qual s’aproven les bases reguladores i les convocatòries per a la concessió de subvencions dirigides a les associacions de famílies d’alumnat, les associacions d’alumnat, les seues federacions i confederacions.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9969

Data del DOGV
:   30-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11721

CVE
:   AEFJ-Y-7501-22701

Data del document
:   28-10-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

Anàlisi jurídica

 Descriptors 

:   * ajuda pública
    * alumne
    * associació
    * ensenyament

La Llei orgànica 2/2006, de 3 de maig, d’educació, modificada per la Llei orgànica 3/2020, de 29 de desembre, es referix en el seu preàmbul al fet que les administracions educatives garantiran la participació de la comunitat educativa en l’organització, el govern, el funcionament i l’avaluació dels centres educatius, tal com establix el títol V d’esta llei.

La Llei orgànica 8/1985, de 3 de juliol, reguladora del dret a l’educació disposa en l’article 5.5 que les administracions educatives afavoriran l’exercici del dret d’associació de pares i mares, així com la formació de federacions i confederacions; establix el mateix en l’article 7.3 respecte a les associacions d’alumnes.

El Decret 126/1986, de 20 d’octubre, del Consell de la Generalitat Valenciana, pel qual es regula la participació, el funcionament i les atribucions de les confederacions, federacions i associacions de mares i pares d’alumnes de centres docents no universitaris de la Comunitat Valenciana, preveu en l’article 13 la concessió de les ajudes i subvencions d’acord amb criteris de publicitat, concurrència i objectivitat, dins de les disponibilitats pressupostàries.

Així mateix, el Decret 127/1986, de 20 d’octubre, del Consell de la Generalitat Valenciana, que regula les associacions d’alumnat en els centres docents no universitaris de la Comunitat Valenciana, preveu en l’article 17 la concessió d’ajudes per a fomentar les activitats d’estes entitats, les seues federacions i confederacions, d’acord amb criteris de publicitat, concurrència i objectivitat, dins de les disponibilitats pressupostàries.

L’Orde de 2 d’agost de 1988, de la Conselleria de Cultura, Educació i Ciència, per la qual es desplega el que disposa l’article 10 del Decret 127/1986, de 20 d’octubre, crea el Cens d’associacions d’alumnes i el Cens de federacions i confederacions d’associacions d’alumnes.

D’altra banda, l’Orde de 4 de novembre de 1996, de la Conselleria de Cultura, Educació i Ciència, crea el Cens de confederacions, federacions i associacions de mares i pares d’alumnes de centres docents no universitaris de la Comunitat Valenciana.

Els decrets 252/2019 i 253/2019, de 29 de novembre, del Consell, de regulació de l’organització i el funcionament dels centres públics que impartixen ensenyances d’Educació Secundària Obligatòria, Batxillerat i Formació Professional, i dels centres públics que impartixen ensenyances d’Educació Infantil o d’Educació Primària, definixen les funcions de les associacions de famílies d’alumnat (AFA) en els articles 47, 48 i 49 del Decret 253/2019 i en els articles 56, 57 i 58 del Decret 252/2019. D’altra banda, les funcions de les associacions d’alumnat estan definides en els articles 59, 60 i 61 del Decret 252/2019. Les confederacions i les federacions que les integren, com a entitats col·laboradores amb l’Administració educativa, tenen una responsabilitat educativa fonamental que han de compartir amb les institucions del seu àmbit i concretar-se en una participació activa en la gestió, el desenrotllament i el control de l’educació.

Per això, cal actualitzar la regulació de les subvencions dirigides a dotar les associacions de famílies d’alumnat (AFA) i les associacions d’alumnat, així com les seues federacions i confederacions, dels mitjans que els permeten el seu propi sosteniment i la realització de les activitats que els són pròpies en unes condicions adequades.

Esta regulació de bases permet una millor accessibilitat en simplificar el procés de sol·licitud i tramitació de les ajudes i disposa models de documents que faciliten la descripció de les activitats que cal desenrotllar, accions que redunden en una millor i més senzilla experiència per part de les entitats sol·licitants i beneficiàries, tant en les fases de sol·licitud com en la de justificació de les ajudes.

També millora la capacitat de poder adaptar-se als desafiaments que planteja el nou entorn socioeducatiu i els seus futurs canvis, en augmentar la flexibilitat de la regulació de bases per a poder modificar de manera àgil les activitats que les associacions de famílies d’alumnat i les associacions d’alumnat, així com les seues federacions i confederacions poden desenrotllar.

A més, garantix l’adequació de la destinació de les ajudes en augmentar la seguretat sobre el registre correcte de les entitats beneficiàries, exigix que les activitats que es presenten garantisquen l’efectiva participació de tots els destinataris atenent criteris d’inclusió i aprofundix en la col·laboració i l’impuls de projectes entre les associacions i la Conselleria d’Educació, Cultura, Universitats i Ocupació.

Les lleis anuals de pressupostos incorporen, dins de les disponibilitats pressupostàries, les línies de subvencions que tenen per finalitat ajudar a sufragar els gastos de funcionament d’estes entitats i l’execució d’activitats que fomenten la participació i l’associacionisme.

El Pla estratègic de subvencions 2024-27, de la Conselleria d’Educació, Universitats i Ocupació, aprovat per Resolució de 28 de gener de 2024, de la Subsecretaria de la Conselleria d’Educació, Universitats i Ocupació (DOGV núm. 9782 / 06.02.2024), establix en l’annex únic i dins de l’objectiu estratègic 7.1, “Fomentar la participació de la comunitat educativa”, les línies de subvenció regulades per estes bases.

Les subvencions objecte d’esta resolució no necessiten notificar-se a la Comissió Europea. D’acord amb el que establix l’article 7.4 del Decret 128/2017, de 29 de setembre, del Consell, es fa constar que estan destinades a entitats per a actuacions que no suposen la realització d’activitats econòmiques que puguen suposar un falsejament de la competència en els intercanvis comercials dels estats membres, per la qual cosa no reunixen els requisits per a ser considerades ajuda d’estat a l’efecte de l’article 107.1 del Tractat de funcionament de la Unió Europea (TFUE).

A estes ajudes els són aplicables la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, modificada pel Decret llei 7/2024, de 9 de juliol, del Consell, de simplificació administrativa de la Generalitat, i, en els preceptes que siguen aplicables, la Llei 38/2003, de 17 de novembre, general de subvencions, i el Reial decret 887/2006, de 21 de juliol, pel qual s’aprova el Reglament de la Llei general de subvencions.

Per tot això, i de conformitat amb els articles 164 i 165 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, modificats per l’article 87 del Decret llei 7/2024, de 9 de juliol, del Consell, de simplificació administrativa de la Generalitat, que permet que les bases que tinguen naturalesa d’acte administratiu es puguen aprovar juntament amb la convocatòria. A més, ateses les dates en les quals ens trobem i vista la urgència a convocar les subvencions amb càrrec als crèdits d’este exercici pressupostari, es fa necessària la publicació conjunta de les bases i les convocatòries, així com la tramitació d’urgència. Garantint així la resolució d’estes convocatòries dins de l’exercici pressupostari corrent.

Fent ús de les facultats que em conferix l’article 28 de la Llei 5/1983, de 30 de desembre, del Consell; el Decret 136/2023, de 10 d’agost, del Consell, pel qual s’aprova el Reglament orgànic i funcional de la Conselleria d’Educació, Universitats i Ocupació, i l’Orde 9/2024, de 25 d’abril, de la Conselleria d’Educació, Universitats i Ocupació, per la qual es desenrotlla el Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació, i una vegada emés l’informe per l’Advocacia de la Generalitat, la Intervenció Delegada i la resta d’informes preceptius, a proposta de la Direcció General d’Innovació i Inclusió Educativa i de conformitat amb esta,

RESOLC

*Primer. Aprovació de les bases reguladores*

S’aproven les bases reguladores que regiran el procés de gestió i concessió d’ajudes econòmiques en règim de subvenció, per concurrència competitiva, per al finançament dels gastos de funcionament i el foment d’activitats de participació, associació, formació i inclusió de les associacions de famílies d’alumnat, les associacions d’alumnat i les seues respectives federacions i confederacions, en l’àmbit territorial de la Comunitat Valenciana, que s’arrepleguen en l’annex I.

*Segon. Aprovació de la convocatòria per a la concessió de subvencions a associacions de famílies d’alumnat*

S’aprova la convocatòria per a la concessió d’ajudes econòmiques en concepte de subvenció per a finançar els gastos de funcionament i el foment d’activitats de participació, associació, inclusió i formació de famílies d’alumnat, realitzades per les associacions de famílies d’alumnat de centres docents no universitaris sostinguts amb fons públics de la Generalitat, les seues federacions i confederacions, que s’arreplega en l’annex II.

*Tercer. Aprovació de la convocatòria per a la concessió de subvencions a associacions d’alumnat*

S’aprova la convocatòria per a la concessió d’ajudes econòmiques en concepte de subvenció per a finançar els gastos de funcionament i el foment d’activitats de participació, associació, inclusió i formació de l’alumnat, realitzades per les associacions d’alumnat de centres docents no universitaris sostinguts amb fons públics de la Generalitat, i les seues federacions, que s’arreplega en l’annex III.

*Quart. Aprovació de la convocatòria per a la concessió de subvencions a associacions d’alumnat de Formació de Persones Adultes (FPA)*

S’aprova la convocatòria per a la concessió d’ajudes econòmiques en concepte de subvenció per a finançar els gastos de funcionament i el foment d’activitats de participació, associació, inclusió i formació de l’alumnat de persones adultes, realitzades per les seues associacions d’alumnat d’FPA de centres docents no universitaris sostinguts amb fons públics de la Generalitat, i les seues federacions, que s’arreplega en l’annex IV.

*Quint. Declaració d’urgència*

D’acord amb l’article 33 de la Llei 39/2015, d’1 d’octubre, del procediment administratiu comú de les administracions públiques per raons d’interés públic, es declara d’ofici la tramitació d’urgència i es reduïxen a la mitat els terminis establits per al procediment ordinari establits en esta resolució, excepte els relatius a la presentació de sol·licituds i recursos.

A fi d’evitar equívocs, els terminis indicats en les bases i convocatòries ja contemplen la reducció indicada en el paràgraf anterior.

*Sext. Finançament de les ajudes*

Al finançament de les subvencions que es preveuen en esta resolució es destinen els imports següents:

a) L’import global màxim destinat a les subvencions a les quals es referix l’annex II és de 600.000,00 euros.

Esta quantitat es finançarà amb càrrec als pressupostos de la Generalitat per a l’any 2024, capítol IV, línia de subvenció S0118, subprograma 421E00, prevista en la Llei 8/2023, de 27 de desembre, de pressupostos de la Generalitat per a l’exercici 2024.

b) L’import global màxim destinat a les subvencions a les quals es referix l’annex III és de 40.000,00 euros.

La quantitat referida es finançarà amb càrrec als pressupostos de la Generalitat per a l’any 2024, capítol IV, línia de subvenció S0301, subprograma 421E00, prevista en la Llei 8/2023, de 27 de desembre, de pressupostos de la Generalitat per a l’exercici 2024.

c) L’import global màxim destinat a les subvencions a les quals es referix l’annex IV és de 15.000,00 euros.

La quantitat referida es finançarà amb càrrec als pressupostos de la Generalitat per a l’any 2024, capítol IV, línia de subvenció S0499, subprograma 421E00, prevista en la Llei 8/2023, de 27 de desembre, de pressupostos de la Generalitat per a l’exercici 2024.

*Sèptim. Eficàcia i recursos*

Esta resolució produirà efectes l’endemà de ser publicada en el *Diari Oficial de la Generalitat Valenciana.*

Contra esta resolució, que esgota la via administrativa, es podrà interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de publicar-se, de conformitat amb el que disposa l’article 46 de la Llei 29/1998, de 13 de juliol, reguladora de la jurisdicció contenciosa administrativa, o recurs potestatiu de reposició davant d’este mateix òrgan en el termini d’un mes computat en els mateixos termes, de conformitat amb el que disposen els articles 123 i 124 de la Llei 39/2015. Tot això, sense perjuí que les persones sol·licitants puguen presentar qualsevol altre recurs que estimen pertinent.

  

València, 28 d'octubre de 2024

Mª Rosario Escrig Llinares

Directora general d'Innovació i Inclusió Educativa

Esta disposició conté annexos. Consulteu-ne la versió en PDF.